jkorsvik/nowiki_second_scrape_merged huggingface dataset:
Sånn går no dagan

Sånn går no dagan er en musikk-EP med Senjahopen, utgitt i 2011.


== Sporliste ==
«Glansbildet»
«Når æ kjæm heim»
«Tida si tann»
«Sånn går no dagan»


== Medvirkende ==


=== Senjahopen ===
Henrik Sandnes - vokal, gitar, perkusjon, kor, tekst, musikk, produsent
Petter Pogo - gitar, piano, kor, perkusjon, bass, mandolin, synthesizer, munnspill, produsent
Kent-Remi Gabrielsen - batteri, kor, orgel, produsent
Jim Johansen - bass, kor, munnspill, produsent
Marius Lerskallen - orgel, piano, klokkespill, perkusjon, mandolin, kor, produsent


=== Øvrige ===
Erland Dahlen - perkusjon
Lise Voldsdal - stryk på Tida si tann
Marius Graff - banjo på Tida si tann
Didrik Lund - piano
Lars Voldsdal - tekniker
Audun Strype - mastering
Vegard Strømsodd - har hjulpet
Anne Jørgensen - fotograf
Rune Bendiksen - fotograf


== Eksterne lenker ==
Sånn går no dagan
Albert Charles Muller

Albert Charles Muller (født 19. september 1953 på Long Island i New York i USA) er en akademiker som spesialiserer seg på koreansk buddhisme og østasiatisk Yogachara. Han har publisert tallrike bøker og artikler om disse emner. Han er bosatt i Japan, og underviser for øyeblikket ved Universitetet i Tokyo. Han er grunnleggeren av flere online studier av buddhismen, deriblant Digital Dictionary of Buddhism,  CJKV-English Dictionary, og H-Buddhism Scholars Information Network.


== Referanser ==
K.R. Norman

Kenneth Roy Norman (født 1925) er en britisk filolog innenfor middelindoariske språk, spesielt pali. Han utførte sin militærtjeneste i India og Malaya, studerte ved Cambridge University, og tilbragte store deler av sin karriere som lærer i prakrit ved Cambridge University.


== Referanser ==
Kerry Minnear

Kerry Churchill Minnear (født 2. januar 1948 i Shaftesbury i Dorset i England), er en engelsk musiker og låtskriver, mest kjent som keyboardist i progressiv rock-bandet Gentle Giant fra 1970 til 1980.  
Som de andre medlemmene av Gentle Giant, er Minnear multiinstrumentalist og spiller blant annet cello, trommer, gitar, Mellotron, synthesizere, bass, vibrafon, blokkfløyte, piano, theremin og timpani.
Etter tiden i Gentle Giant var han medlem av bandet The Reapers på 1980-tallet, samt at han har vært lærer og kirkemusiker. Minnear komponerte også musikken til videospillet Azrael's Tear i 1996 sammen med Gentle Giant-kollegaen Ray Shulman, og har komponert musikk for filmer og TV-programmer.
Minnear og kona Lesley eier selskapet Alucard Music, som står for utgivelser av Gentle Giants album og konsertopptak på CD og DVD.


== Referanser ==


== Eksterne lenker ==
(en) Kerry Minnear på Internet Movie Database 
(en) Kerry Minnear på Discogs 
(en) Kerry Minnear på MusicBrainz 
Blazemonger.com
Gary Green

Gary William Green (født 20. november 1950 i Stroud Green i  London i England), er en britisk muisiker, mest kjent som gitarist i progressiv rock-bandet Gentle Giant. 
Greens startet sin musikerkarriere med blues-basert rock. Phil Shulman har i ettertid sagt at til tross for Greens blues-bakgrunn, passet han perfekt inn i Gentle Giants eksperimentelle progressive rock da han var rask til å lære nye ting. I likhet med de andre medlemmene i Gentle Giant, spiller også Green flere instrumenter, blant annet mandolin og blokkfløyte. 
Etter tiden i Gentle Giant var Green medlem av bandet Mother Tongue, og han spilte gitar på to låter på Eddie Jobsons album Zinc – The Green Album. Han har også samarbeidet med Yes-bassist Billy Sherwood på flere prosjekter, blant andre Back Against The Wall (2005) og Return to the Dark Side of the Moon (2006). Han er medlem av Gentle Giant-hyllestbandet Three Friends.


== Referanser ==


== Eksterne lenker ==
(en) Gary Green på Discogs 
(en) Gary Green på MusicBrainz
Risshōuniversitetet

Risshōuniversitetet (japansk: 立正大学, Risshō Daigaku) er en av de eldste universiteter i Japan. Universitetet ble grunnlagt I 1580, da et seminar ble etablert som et læresenter for unge munker av den Nichirenbuddhistiske retningen Nichiren shu.


== Referanser ==
Oleg Saljukov

Oleg Leonidovitsj Saljukov (russisk: Олег Леонидович Салюков; født 21. mai 1955) er en hærgeneral og sjef for Hæren i Russland. Han ble utnevnt til stillingen i mai 2014 og forfremmet til Armégeneral i 2019.


== Utdanning ==
I 1977 ble han uteksaminert fra Uljanovsk Garde Høyere kavalerisjefsskole - med gull i 1985 fra Malinovskij Panserakademi med høye æresbevisninger - og i 1996 fra Generalstabsakademiet.


== Karriere ==


== Kilder ==
«Oleg Salyukov Commander-in-Chief of the Land Forces, Colonel General». Besøkt 19. oktober 2015. 
«Commander-in-Chief of Russian Land Forces to discuss in New Delhi preparations for the Indra-2015 drills». Arkivert fra originalen 25. februar 2019. Besøkt 19. oktober 2015. 
«Salyukov named commander-in-chief of Russian Ground Forces». Besøkt 19. oktober 2015. 
«Главнокомандующий Сухопутными войсками Олег Салюков. Биография». Besøkt 19. oktober 2015.
Stoiba

Stoiba er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore (5-10 millimeter), brede (nesten like brede som lange), halvblanke skjoldbiller. Dekkvingene er gjerne svarte, forkroppen ofte gul- eller rødaktig. Dekkvingene framhjørner er ikke framskytende. Hodet er såvidt synlig ovenfra, antennene gule, omtrent så lange som pronotums bredde. Pronotum er avrundet, danner ikke en kontinuerlig kurve med dekkvingene. Dekkvingene er brede og hvelvede, bredest i midten, med moderat utvidete sidekanter, mest i den fremre delen. Beina er nokså korte.


== Levevis ==
Artene lever på planter i vindelfamilien inkludert søtpotet.


== Utbredelse ==
Slekten lever hovedsakelig på Cuba men er også kjent fra Jamaica og Yucatan.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Mesomphaliini Hope, 1840
slekten Stoiba Spaeth, 1909
Stoiba angusticollis (Suffrian, 1868)
Stoiba barroi Zayas, 1952
Stoiba bruneri Blake, 1930
Stoiba clarildae Zayas, 1939
Stoiba fascicollis Blake, 1934
Stoiba fimbrialis (Suffrian, 1868)
Stoiba flavicollis (Klug, 1829)
Stoiba fuscicornis Blake, 1966
Stoiba indivisa Blake, 1930
Stoiba lurida (Suffrian, 1868)
Stoiba marginata Blake, 1934
Stoiba nigricans Zayas, 1939
Stoiba oteroi Zayas, 1952
Stoiba swartzii (Thunberg, 1808)


== Litteratur ==
Chulwool Shin og C.S. Chaboo (2012) A revision and phylogenetic analysis of Stoiba Spaeth 1909 (Coleoptera, Chrysomelidae). ZooKeys 224: 1-36. [1]


== Eksterne lenker ==
Nettside om slekten
Stoiba på ITIS
(en) Stoiba i Encyclopedia of Life 
(en) Stoiba i Global Biodiversity Information Facility 
(en) Stoiba hos ITIS 
(en) Stoiba hos NCBI 
Stoiba – detaljert informasjon på Wikispecies
Emilie Ziegler Søiland

Emilie Ziegler Søiland (født 7. mai 2001 i Bærum) er en norsk rytmisk gymnast som representerer Stabekk Turnforening. Hun har Downs syndrom, og deltar i klassen Special Olympics.


== Idrettskarriere ==
Søiland deltok i apparatturn (nivå 2) under Special Olympics 2015 i Los Angeles, der hun vant mangekampen sammenlagt. I tillegg fikk hun sølv i hopp og skranke, og bronse i bom og frittstående. Etter dette ble hun utnevnt til æresmedlem av Stabekk Turnforening.Hun deltar i rytmisk gymnastikk (nivå 2) under Special Olympics 2019 i Abu Dhabi. Der fikk hun bronse i mangekampen. I enkeltapparater fikk hun gull i tau, sølv i vimpel og bronse i køller, og kom på sjuendeplass i ring. 


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Profil hos Special Olympics 2019
Phytodectoidea

Phytodectoidea er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
Middelsstore, avlangt ovale, blanke, brungule (i alle fall døde eksemplarer) skjoldbiller med svarte flekker. Dekkvingene framhjørner er ikke framskytende. Hodet er såvidt synlig ovenfra, antennene omtrent så lange som pronotums bredde. Pronotum er avrundet, danner en kontinuerlig kurve med dekkvingene. Dekkvingene er noe rundede uten brede, utvidete sidekanter. Beina er nokså korte. 


== Levevis ==
Artene lever på planter i vindelfamilien.


== Utbredelse ==
Slekten er bare kjent fra Mexico.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Mesomphaliini Hope, 1840
slekten Phytodectoidea Spaeth, 1909
Phytodectoidea duodecimsignata (Boheman, 1854)
Phytodectoidea quatuordecimpunctata (Boheman, 1854)
Phytodectoidea tredecimmaculata (Boheman, 1854)


== Eksterne lenker ==
(en) Phytodectoidea i Encyclopedia of Life 
(en) Phytodectoidea i Global Biodiversity Information Facility 
(en) Phytodectoidea hos ITIS 
(en) Phytodectoidea hos NCBI 
Nettside om slekten
Phytodectoidea på ITIS
Hyper Hippo Productions

Hyper Hippo Productions er et kanadisk videospill- og programvareutviklings selskap. Det var med-grunnlagt av Club Penguin-grunnlegger Lance Priebe og Pascale Audette, en tidligere ansatt i Disney Online Studios Canada. Deres nåværende mest populære videospill inkluder AdVenture Capitalist og Wild Warfare, med flere.


== Historie ==
Hyper Hippo ble grunnlagt av Lance Priebe og Pascale Audette sent i 2012. Dets originale mening var å ekspandere Priebes gamle studio, RocketSnail Games, som i dag blir brukt som et personlig studio for uavhengige prosjekter av Priebe. Hyper Hippo arvet formelt alle av RocketSnails prosjekt, inkludert Mech Mice og Leviathans Online.
I november 2012 annonserte Catalyst Game Labs et samarbeid med Hyper Hippo for å lage Leviathans Online. I 2015 publiserte de en fornyet versjon av nettleserspillet AdVenture Capitalist for mobil.
I februar 2016 anninserte Jagex Limited et samarbeid med Hyper Hippo for å lage RuneScape: Idle Adventures, en spin-off av RuneScape. Den 1. september 2016 ble en «early-access»-betaversjon av spillet lansert gjennom Steam på PC. Det var planlagt å også være tilgjengelig på nettbrett og mobil. Det var derimot fjernet fra Steam den 15. mai 2017.


== Referanser ==


== Eksterne lenker ==
Offisielt nettsted
Sunbeam Products Inc

Sunbeam Products er en amerikansk merkevare for husholdningsmaskiner. Selskapet ble etablert i 1910. Produktene inkluderer «Mixmaster»-mikseren, «Sunbeam CG» vaffeljern, «Coffeemaster» (1938–1964) og den helautomatiske «T20»-toasteren.
Firmaet har overlevd en rekke vanskeligheter, inkludert en konkurs i 2001. Selskapet har også blitt avslørt for å ha bedrevet massiv regnskapsforfalskning, som ble etterforsket av etaten «Securities and Exchange Commission» (SEC). Etter konkursbehandlingen i 2002 fortsatte selskapet som «American Household, Inc.» (AHI). Sunbeam ble overtatt av selskapet Jarden Consumer Solutions i 2004. Dette selskapet ble igjen oppkjøpt av Newell Rubbermaid (nå kjent som Newell Brands.)


== Eksterne lenker ==
(en) Offisielt nettsted 
(en) Sunbeam Products – kategori av bilder, video eller lyd på Commons
Ogdoecosta

Ogdoecosta er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
Middelsstore, avlangt til bredt ovale, blanke skjoldbiller, enten gulbrunlige med svarte tegninger eller svarte med gulaktige flekker. Dekkvingene framhjørner er ikke framskytende. Hodet er såvidt synlig ovenfra, antennene omtrent så lange som pronotums bredde. Pronotum er avrundet, danner en kontinuerlig kurve med dekkvingene. Dekkvingene er noe rundede uten brede, utvidete sidekanter. Beina er nokså korte. 


== Levevis ==
Artene lever på planter i vindelfamilien.


== Utbredelse ==
Slekten er utbredt i Mellom-Amerika, flest arter i Mexico.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Mesomphaliini Hope, 1840
slekten Ogdoecosta Spaeth, 1909
Ogdoecosta biannularis (Boheman, 1854)
Ogdoecosta catenulata (Boheman, 1854)
Ogdoecosta decemstillata (Boheman, 1856)
Ogdoecosta epilachnoides (Champion, 1893)
Ogdoecosta fasciata (Boheman, 1856)
Ogdoecosta flavomaculata (Champion, 1893)
Ogdoecosta guttifera (Boheman, 1854)
Ogdoecosta juvenca (Boheman, 1854)
Ogdoecosta mexicana (Champion, 1893)
Ogdoecosta obliterata (Champion, 1893)
Ogdoecosta paraflavomaculata López-Perez, 2016
Ogdoecosta soricina (Boheman, 1862)


== Eksterne lenker ==
Nettside om slekten
Ogdoecosta på ITIS
(en) Ogdoecosta i Encyclopedia of Life 
(en) Ogdoecosta i Global Biodiversity Information Facility 
(en) Ogdoecosta hos ITIS 
(en) Ogdoecosta hos NCBI
Eutheria (slekt)

Eutheria er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
Middelsstore, avlange, blanke, gulbrune (i alle fall på døde eksemplarer) skjoldbiller. Sett fra siden er de jevnt, rundet hvelvede. Dekkvingene framhjørner er ikke framskytende. Hodet er såvidt synlig ovenfra, antennene omtrent så lange som pronotums bredde. Pronotum er avrundet trapesformet, mye bredere enn langt, danner ikke en kontinuerlig kurve med dekkvingene. Dekkvingene er nesten jevnbrede, forholdsvis lange og smale, tilspissede bak. Beina er nokså korte. 


== Levevis ==
Artenes vertsplanter er ukjente.


== Utbredelse ==
Slekten er utbredt i det sørlige Brasil, Uruguay og det nordlige Argentina.


== Andre betydninger ==
I zoologien blir navnet Eutheria også brukt om gruppen som omfatter de "avanserte" pattedyrene (alle nålevende arter er morkakedyr). Så lenge dette er at navn på et annet hierarkisk nivå blir det ikke regnet som et homonym.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Mesomphaliini Hope, 1840
slekten Eutheria Spaeth, 1909
Eutheria atomaria (Boheman, 1854)
Eutheria longula (Boheman, 1856)
Eutheria notaticollis Spaeth, 1922
Eutheria piperata (Burmeister, 1870)


== Eksterne lenker ==
Nettside om slekten
Eutheria på ITIS
(en) Eutheria i Encyclopedia of Life 
(en) Eutheria i Global Biodiversity Information Facility 
(en) Eutheria hos ITIS
Innocenzo Cibo

Innocenzo Cibo ellere Cybo (født 25. august 1491 i Firenze, død 1550 i Roma) var en italiensk kardinal.


== Liv og virke ==


=== Bakgrunn ===
Innocenzo Cibo var sønn av Franceschetto Cybo og Maddalena di Lorenzo de' Medici og dermed barnebarn av både pave Innocens VIII og Lorenzo il Magnifico. Faren Francesco (Franceschetto) Cibo var nemlig uekte sønn av  Giovanni Battista Cibo, som ble pave Innocens VIII (1484–1492), og hadde ytterligere fem barn: Lorenzo, Caterina, Ippolita, Giovanni Battista og Pietro.


=== Kardinal ===
Etter oppseding ved Medicienes hoff ble han av sin onkel Leo X elevert til kardinal. I 1517 ble han kardinaldiakon av Santa Maria in Domnica. I 1520 ble han erkebiskop av Genova og pavelig legat i Bologna. Sitt dødsår i 1550 vekslet han kardinaldiakonat til Santa Maria in Via Lata.
Kardinal Cibo anmasset seg mange bispetitler: Saint Andrews i Skottland, Marseille, Aléria (Korsika), Mariana og Ventimiglia. Kort før Sacco di Roma i 1517 søkte han tilflukt hos sin svigerinne Ricciarda Malaspina i Massa Carrara, som også var hans elskerinne og mor til hans barn. De var uekte, men ble senere naturalisert.
Kardinal Cibno hadde en viktig rolle ved kroningen av keiser Karl V i Bologna i 1530.
En rapport til det venetianske senatet skrevet 18. juli 1531 av Antonio Sorano, republikkens ambassadør i Roma, gir en vurdering av kardinal Cibo. Han fastslår at  Cibo ikke var en personer egnet for de store statsaffærer og heller ikke var noen dyp tenker; han hengav seg for umiddelbart til verdslige nytelser og noe lidderlighet. Han rapporterte at pave Klemens ikke søkte kardinalens råd i starsanliggender.To år senere fikk han av en annen Medici, pave Klemens VII, i oppdrag å regjere hertugdømmet Firenze under hertug Alessandro de' Medicis fravær.
På konklavet etter Klemens VIIs død forsøktee han å bli pave, men det ble i stedet pave Paul III; deretter trakk han seg tilbake til Firenze. Men her forverret hans relasjoner til hertug Cosimo I de’ Medicis seg, og han dro i 1540 derfor atter til Massa Carrara.
I Roma var hans residens Palazzo Altemps. Han deltok i konklavet som valgte Julius III. Få måneder døde kardinalen; han etterlot seg fire barn.


== Referanser ==
Amythra

Amythra er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere. 


== Utseende ==
En middelsstor, oval, halvmatt skjoldbille, gulbrunlig med varierende svarte tegninger. Dekkvingene framhjørner er ikke framskytende. Hodet er ikke synlig ovenfra, antennene omtrent så lange som pronotums bredde. Pronotum er avrundet, danner ikke en kontinuerlig kurve med dekkvingene. Dekkvingene er noe rundede med middels brede, utvidete sidekanter. Beina er nokså korte. 


== Levevis ==
Artens vertsplante er ukjent.


== Utbredelse ==
Arten er utbredt i det sørlige Brasil og nordlige Argentina.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Mesomphaliini Hope, 1840
slekten Amythra Spaeth, 1913
Amythra valida (Boheman, 1855)


== Eksterne lenker ==
Nettside om slekten
Amythra på ITIS
(en) Amythra i Encyclopedia of Life 
(en) Amythra i Global Biodiversity Information Facility 
(en) Amythra hos ITIS
Gisle Henden

Gisle Henden (født 1. april 1967) er en norsk filosof, økonom og astrolog. Han har undervist i strategisk ledelse ved Handelshøyskolen BI. Han er kjent for sitt virke som astrolog og som grunnlegger og leder av Astrologiskolen Herkules og Herkules Kabbala skole.
Henden har bakgrunn som M.A. i "Society, Science and Technology" fra UIO og Roskilde Universitet, cand.philol. i filosofi fra Universitetet i Oslo, og MBM og dr.oecon. fra Handelshøyskolen BI; doktorgraden fra 2004 hadde tittelen Intuition and its Role in Strategic Thinking og er en historisk gjennomgang av begrepet intuisjon hos filosofene og psykologene. Han har også bakgrunn fra flere astrologiskoler, og har praktisert som astrolog siden 1988. I 2002 startet han Astrologiskolen Herkules. Den ble akkreditert som fagskole av NOKUT i 2019.


== Referanser ==
Prosopocoilus (Hoplitocranum) jenkinsi

Prosopocoilus jenkinsi er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 18-40 millimeter), avlang, brunrød hjortebille med en mer eller mindre tydelig, mørk midtstripe (tydeligst hos hunnene). Store hanner har lange, nokså rette kjever som er fint sagtakkede langs innerkanten i den indre delen, med tre tenner i den ytre. Pannen har et bredt, rundet framspring i midten. Hodet er avrundet firkantet og har fire små, mørke knøler midt i pannen. Antennene har en tre-leddet vifte. Pronotum er betydelig bredere enn langt, rektangulært, innsnevret ved roten. Dekkvingene er litt blanke.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er kjent fra India, Bhutan, Bangladesh, Myanmar og Thailand.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Hoplitocranum Jakowlew, 1896
Prosopocoilus (Hoplitocranum) jenkinsi (Westwood, 1848)
Prosopocoilus (Hoplitocranum) jenkinsi chujoi De Lisle, 1964
Prosopocoilus (Hoplitocranum) jenkinsi hiekei De Lisle, 1975
Prosopocoilus (Hoplitocranum) jenkinsi jenkinsi (Westwood, 1848)


== Eksterne lenker ==
Lucanidae du Monde, Nettside om arten
Bildegalleri
(en) Prosopocoilus (Hoplitocranum) jenkinsi i Global Biodiversity Information Facility 
(en) Prosopocoilus – kategori av bilder, video eller lyd på Commons
Lloyd Harris

Lloyd George Muirhead Harris (født 24. februar 1997 i Cape Town) er en sørafrikansk profesjonell tennisspiller.
Hans beste resultat i Grand Slam-sammenheng er en kvartfinale i US Open.
Harris har vunnet tre ATP Challenger-titler, og har representert Sør-Afrika i Davis Cup siden 2016.


== Referanser ==


== Eksterne lenker ==
(en) Lloyd Harris – Olympedia 
(en) Lloyd Harris – ATP-touren 
(en) Lloyd Harris – ITF Tennis 
(en) Lloyd Harris – Davis-cupen
Amund Korsmo Sæther

Amund Korsmo Sæther (født 17. april 2001 i Oslo) er en norsk turner som representerer Oslo Turnforening. Han har Downs syndrom, og deltar i klassen Special Olympics.


== Idrettskarriere ==
Sæther deltok i apparatturn under Special Olympics 2015 i Los Angeles, der han fikk to sølv- og fire bronsemedaljer.Han deltok i turn (nivå 2) under Special Olympics 2019 i Abu Dhabi. Der vant han mangekampen sammenlagt, og i enkeltapparater fikk han gull i ringer, skranke og svingstang, sølv i frittstående og bronse i bøylehest og hopp.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Profil hos Special Olympics 2019
Eik Dahl Bidstrup

Eik Dahl Bidstrup (født 5. november 1974 på Bornholm) er en dansk fagforeningsmann og tidligere lokalpolitiker for Venstre. Han var borgermester i Dragør kommune fra 1. januar 2014 til og med 31. mai 2021.I mars 2021 meddelte Bidstrup at han ville gå av som borgermester fra 1. juni samme år for å tiltre som formann for fagforeningen Kristelig Fagbevægelse. Et flertall i byrådet i Dragør kommune valgte partifellen Helle Barth som ny borgermester.


== Referanser ==
Vitenskapsåret 1665

Vitenskapsåret 1665 er en oversikt over hendelser, prisvinnere, fødte og avdøde personer med tilknytning til vitenskap i 1665.


== Astronomi ==
Giovanni Cassini beregner rotasjonshastigheten av planetene Jupiter, Mars og Venus.
En stor komet kommer til syne. Dette sammenfaller med utbrudd av pest i London (flere enn 75 000 døde), og kometen blir tillagt skyld.
Giovanni Alfonso Borelli observerer kometen C/165 F1


== Geografi ==
Joan Blaeu er redaktør for utgivelsen av «Atlas Maior» i serien «Theatrum Orbis Terrarum», påbegynt 1662 og fullført 1672. Amsterdam.


== Fysikk ==
Francesco Maria Grimaldi får utgitt posthumt avhandlingen «Physico-mathesis de lumine, coloribus et iride» (om lyset, fargene og regnbuen), med den første vitenskapelige studien av lysets diffraksjon.


== Biologi ==
September – Robert Hooke får publisert verket «Micrographia», med den første bruk av ordet «celle» om plantesubstans. Slike har han oppdaget i kork, og senere i levende organismer ved bruk av mikroskop.


== Paleontologi ==
Athanasius Kircher får publisert boken «Mundus Subterraneus», med beskrivelse av store knokler tenkt å ha tilhørt utdødde menneskeraser. Amsterdam.


== Publikasjoner ==
5. januar – Første nummer av tidsskriftet «Journal des sçavans» utkommer i Paris, verdens første vitenskapelige tidsskrift.
6. mars – Første nummer av «Philosophical Transactions of the Royal Society» utkommer i London, det første engelskspråklige vitenskapelige tidsskriftet.


== Fødsler ==
12. februar − Rudolf Jakob Camerarius (død 1721), tysk botaniker.


== Dødsfall ==
12. januar – Pierre de Fermat (født 1601), fransk matematiker.
Ukjent dato − Andreas Cellarius (født om lag 1596), nederlandsk-tysk matematiker.


== Referanser ==